Perubatan Avatar

Perubatan Avatar (Bahasa Inggeris: Avatar Medicine) merupakan sejenis teknologi perubatan yang mengguna pengganti, sama ada virtual atau konkret, untuk mengganti pesakit dalam proses mengumpul maklumat untuk penentuan penyakit atau rawatan. Teknologi perubatan moden ini mampu mengurangkan risiko yang perlu ditanggung oleh pesakit dan juga menyingkirkan batasan masa dan jarak yang mungkin dihadapi oleh mereka. Pengumpulan spesimen dan data khusus kepada seseorang pesakit adalah sangat konstruktif kepada kajian perubatan, perundingan kesihatan, pernilaian dan diagnosis klinikal, serta rawatan medikal.

Dalam perubatan moden yang lebih “tradisional”, pakar kesihatan akan membuat penilaian berdasarkan luahan dan simptom pesakit, pemeriksaan biasa, data klinikal dan juga pengalaman mereka sebelum mereka menentukan penyakit yang dihidap oleh seseorang pesakit. Selepas ini, mereka secara langsung, akan memberi preskripsi yang yang sama seperti yang dinyatakan dalam garis panduan perubatan. Hal ini bermaksud bagi penyakit yang sama, pesakit secara umum, akan mendapat ubat yang sama. Namun demikian, konsep “One-Size-Fits-All” ini mempunyai kelemahannya disebabkan ubat yang diberi ini tidak semestinya mujarab kepada setiap pesakit dan ini akan menyebabkan keberkesanan rawatan jauh berbeza bagi setiap kes perubatan. Dengan kemunculan inovasi perubatan ketepatan yang diperibadikan atau “personalized precision medicine”, perubatan moden menjurus kepada era yang baharu dan kekurangan yang wujud dalam sistem perubatan dan kesihatan kini dapat diatasi. Perubatan ketepatan yang diperibadikan ini memberi tumpuan kepada hubungan antara penyakit dan biomolekur (DNA, protein, metabolites dan lain-lain) dan selanjutnya membuat perbandingan dan menjejaki perkembangan penyakit, juga membuat analisis penyakit berasaskan DNA pesakit tersebut biarpun penyakit itu sama seperti yang lain sahaja. Dengan ini, pakar kesihatan dapat menggunakan data ini untuk membuat ramal secara tepat dan mengurangkan percubaan rawatan mereka. Hal ini secara langsung, dapat mengurangkan penggunaan ubat yang tidak berkesan sebagaimananya kerap berlaku dalam perubatan moden yang bertradisi.Kohler, S. (2018). Precision medicine–moving away from one-size-fits-all. Quest, 14(3), 12-15.


Sejak beberapa tahun ini, perubatan avatar semakin rancak digunakan dalam bidang perubatan disebabkan ketepatannya yang lebih tinggi dan juga kelemahan ujian DNA. Pemeriksaan DNA tidak dapat memaparkan sifat dan aktiviti biomolekur dalam tubuh secara berseluruhan. Antaranya DNA-protein, protein-protein, protein-metabolites, di samping heterogeniti penyakit.Costa, B., Estrada, M. F., Mendes, R. V., & Fior, R. (2020). Zebrafish avatars towards personalized medicine—A comparative review between avatar models. Cells, 9(2), 293. Penggunaan perubatan avatar semakin popular dalam pelbagai jenis penyakit kronik termasuk penyakit kencing manis, Parkinson dan kanser dengan mengguna pengganti pesakit sendiri dalam proses perubatan. Teknologi perubatan ketepatan yang diperibadikan ini membuka pintu baru kepada rawatan kanser. Rawatan kanser yang sungguh berkesan dengan kesan sampingan yang paling minimum bukan lagi kayangan tetapi merupakan kenyataan.

 Rekod Sejarah-Dari Perubatan Ketepatan kepada Perubatan Avatar 

 Sejak seawal tahun 1979, disebabkan kemajuan dalam bidang bioteknologi, para saintis telah berjaya memindah insulin yang diperolehi dari tubuh manusia ke dalam plastid Escherichia coli. Menerusi teknologi penggabungan semula genetik, Escherichia coli atau yis boleh dipergunakan untuk menghasilkan insulin untuk manusia, dan hal ini membolehkan organisme tersebut menjadi pengganti pertama yang menghasilkan insulin bagi pesakit yang mengalami penyakit diabetes.Tibaldi, J.M. Evolution of Insulin Development: Focus on Key Parameters. Adv Therapy 29, 590–619 (2012). https://doi.org/10.1007/s12325-012-0034-8
 Pada tahun 2003, kemajuan dalam teknologi penjujukan DNA atau dalam bahasa Inggeris “DNA sequencing” membolehkan rancangan bagi penggabungan semula genetik manusia dapat direalisasikan. Manusia bukan setakat berjaya mentafsir urutan genetik, malah ujian genetik yang selanjutnya dapat dimanfaatkan dalam perubatan ketepatan untuk mengenal pasti hubungan tertentu antara mutasi gen dan penyakit. Terutamanya selepas kelahiran teknik “Next Generation Sequencing, NGS”, perkembangan dalam bidang yang berkaitan dengan biologi dan perubatan telah dipercepat dengan drastik, antaranya termasuklah pembaharuan dalam teknik menjalani kajian, pembangunan reagen ujian dan ubat baharu, serta pembinaan pangkalan data genetik peribadi yang lengkap sememangnya membawa maklumat yang bernilai kepada perkembangan perubatan peribadi untuk masa depan.Collins FS, McKusick VA. Implications of the Human Genome Project for Medical Science. JAMA. 2001;285(5):540–544. doi:10.1001/jama.285.5.540 
 Pada bulan Januari tahun 2015, bekas Presiden Amerika Syarikat, iaitu Barack Obama telah memperkenalkan Inisiatif Perubatan Ketepatan atau “Precision Medicine Initiative” semasa memberi ucapan negeri kesatuan, dan beliau juga komited untuk membina pangkalan data perubatan untuk berjuta-juta orang yang mengumpul maklumat seperti rekod perubatan,  maklumat genetik, tabiat hidup dan sebagainya bagi menggabungkan faktor gen semula jadi dan faktor persekitaran yang dialami oleh seseorang pesakit dengan data penyakit klinikal untuk menjalani rawatan yang dibezakan secara individu. 
 Dengan adanya kaedah ujian genetik yang memiliki sensitiviti yang tinggi, para saintis dapat menyempurnakan peralihan daripada klasifikasi kanser melalui tisu kepada klasifikasi kanser melalui molekul, gen pendorong (driver gene) yang menyebabkan mutasi sel biasa kepada sel barah dapat dikenal pasti, dengan itu, gen sasaran yang tepat dapat digunakan sebagai saluran utama bagi rawatan barah. Ubat sasaran mengandungi ubat bermolekul kecil dan antibodi monoklon. Ubat sasaran berbeza dengan ubat kemoterapi dari segi di mana ubat sasaran memiliki ketepatan yang tinggi, dan khusus untuk melawan sel barah yang berasal daripada mutasi gen tertentu serta tidak akan mempengaruhi atau mencederakan sel biasa, dengan yang demikian, kesan sampingan adalah secara relatifnya lebih kecil.Pérez-Herrero, E., & Fernández-Medarde, A. (2015). Advanced targeted therapies in cancer: Drug nanocarriers, the future of chemotherapy. European journal of pharmaceutics and biopharmaceutics, 93, 52-79. Contoh paling klasik rawatan kanser sasaran adalah melibatkan kanser paru-paru bukan sel kecil (non-small cell lung cancer, NSCLC), sebagai contoh, untuk mengatasi reseptor faktor pertumbuhan epidermis (Epidermal growth factor receptor. EGFR) yang dihasilkan secara berlebihan semasa mutasi EGFR-TK, perencat sesuai yang direka khas, iaitu EGFR-TKI (Erlotinib, Gefitinib, Afatinib, Qsimertinib) dapat meningkatkan kadar bagi kelangsungan hidup pesakit kanser paru-paru peringkat lewat.Russo, A., Franchina, T., Ricciardi, G. R. R., Picone, A., Ferraro, G., Zanghì, M., ... & Adamo, V. (2015). A decade of EGFR inhibition in EGFR-mutated non small cell lung cancer (NSCLC): Old successes and future perspectives. Oncotarget, 6(29), 26814. 
 Pada tahun 2021, konsep dan falsafah perubatan avatar mula didorong, demi menyelesaikan masalah di mana perubatan sasaran pada masa sekarang masih berulang-alik antara analisis dan pengesahan data besar dan mekanisme biologi, oleh itu, adalah mustahil untuk mentafsir atau menjelaskan dengan sepenuhnya manifestasi klinikal pesakit. Hal ini menyebabkan kadar kejayaan pada masa kini masih kurang meyakinkan bagi rawatan kanser klinikal. Biasanya, keberkesanan rawatan hanya boleh diketahui selepas pesakit menerima pembedahan, hal ini bukan sahaja akan menyebabkan peluang keemasan rawatan terlepas, malah akan menyebabkan kesihatan terkorban disebabkan penggunaan ubat yang salah atau tidak berkesan, lalu memberi kesempatan untuk kanser. Oleh sebab itu,  konsep perubatan avatar adalah bukan untuk menggantikan perubatan ketepatan, tetapi untuk lebih mencerminkan dengan sepenuhnya penggunaan perubatan ketepatan atas dasar perubatan secara individu dan juga dengan bantuan beberapa alat ketepatan. Model pelbagai dan integrasi perubatan avatar dijangka akan menjadi trend baharu untuk merawat kanser dan juga penyakit-penyakit lain.

 Pengganti Entiti-Organoid Tumor 

 Pengganti Entiti-Avatar Tikus 

 Pengganti Entiti-Danio Rerio 

 Pengganti Entiti-Drosophila 

 Pengganti Entiti-Cip Organ 

 Pengganti Maya-Realiti Tambahan (Augmented Reality, AR) / Realiti Maya (Virtual Reality, VR)  / Realiti Lanjutan (Extended Reality XR) 

 Rujukan 
Kategori:Perubatan
Kategori:Onkologi
Kategori:Barah

Kategori:Rawatan perubatan